Franskur körfuknattleiksmaður hefur verið sektaður um 10 þúsund júan , jafnvirði um 170 þúsund íslenskra króna , fyrir að hafa ekki augun á kínverska fánanum þegar þjóðsöngurinn var leikinn fyrir leik í kínversku deildinni í körfubolta . Samkvæmt frétt AFP er leikmönnum í kínversku deildinni skylt að horfa á fánann þegar kínverski þjóðsöngurinn er leikinn fyrir leiki . Myndir sýndu hins vegar að Guerschon Yabusele , sem leikur með Nanjing Tongxi Monkey King , laut höfði fyrir leik á föstudaginn . Auk sektarinnar fékk Yabusele „ alvarlega viðvörun “ fyrir að horfa ekki þangað sem hann átti að horfa , að því er fram kom í yfirlýsingu kínversku deildarinnar .